b"\n_START_ARTICLE_\nEpic Records\n_START_PARAGRAPH_\nEpic Records je ameri\xc5\xa1ka glasbeno-zalo\xc5\xbeni\xc5\xa1ka hi\xc5\xa1a s sede\xc5\xbeem v New Yorku, ZDA. Ustanovljena je bila leta 1953 kot del CBS. Sprva je bila specializirana za izdajanje d\xc5\xbeezovskih in klasi\xc4\x8dnih posnetkov, do 1960. let pa se je zalo\xc5\xbeni\xc5\xa1ka dejavnost raz\xc5\xa1irila tudi na ostale glasbene zvrsti. Od leta 1988, ko je Sony kupil vse CBS-ove zalo\xc5\xbebe, je del skupine Sony Music Corporation._NEWLINE_Zalo\xc5\xbeba je prve velike uspehe dosegla v sedemdesetih letih z rock 'n' roll, R&B in country izdajami glasbenikov, kot so Roy Hamilton, Dave Clark Five, The Yardbirds in Jeff Beck. V kasnej\xc5\xa1ih letih je njen uspeh \xc5\xa1e rasel, za zalo\xc5\xbebo so med drugim snemali Michael Jackson in The Jackson Five, Johnny Nash, ABBA (v Zdru\xc5\xbeenem kraljestvu), The Clash, Sade, Meat Loaf in Shakira."